CELEX: C2006/224/44
Language: da
Date: 2006-09-16 00:00:00
Title: Sag C-305/06: Sag anlagt den 13. juli 2006 — Kommissionen for De Europæiske Fællesskaber mod Den Hellenske Republik

16.9.2006   
            
            
               DA
            
            
               Den Europæiske Unions Tidende
            
            
               C 224/23
            
         Sag anlagt den 13. juli 2006 — Kommissionen for De Europæiske Fællesskaber mod Den Hellenske Republik
   (Sag C-305/06)
   (2006/C 224/44)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved G. Zavvós og K. Simonsson)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 2 og 4 i Rådets direktiv 92/106/EØF af 7. december 1992 om indførelse af fælles regler for visse former for kombineret godstransport mellem medlemsstaterne (1), idet den forhindrer en transportvirksomhed i at anvende den indladningsbanegård, der ligger nærmest, og i forbindelse med kombineret transport mellem medlemsstaterne at udføre transporten på de afsluttende vejstrækninger, der udgør en integrerende del af den kombinerede transport.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   De græske myndigheders adfærd, der anses for protektionistisk i forhold til en sektor inden for den græske økonomi, nemlig godstransportvirksomhed i det nordlige Grækenland, berettiger under ingen omstændigheder hindringen for udøvelsen af en lovlig økonomisk virksomhed, såsom kombinerede transportformer som omhandlet i direktiv 92/106/EØF, som ifølge artikel 2 skulle finde anvendelse fra den 1. juli 1993.
   
      (1)  EFT L 368 af 17.12.1992, s. 38.